Nafarroako Parlamentuko Mahaiak, 2017ko azaroaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Miguel Nuin Moreno jaunak aurkeztutako gaurkotasun handiko galdera, herritarren parte-hartzeari buruzko Foru Lege proiektuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2017ko azaroaren 27an

Lehendakaria: Ainhoa Aznárez Igarza

GALDERAREN TESTUA

Izquierda-Ezkerrako foru parlamentarien elkarteko eledun José Miguel Nuin Moreno jaunak, Legebiltzarreko Erregelamenduan ezarritakoaren babesean, gaurkotasun handiko honako galdera hau egiten du, Nafarroako Gobernuak heldu den azaroaren 30eko Osoko Bilkuran ahoz erantzun dezan.

Gobernu-ekintza babesteko oinarri gisa lau talde parlamentarik legegintzaldi honetan sinatutako programa-akordioak bere helburuen artean jasotzen du parte-hartze demokratikoari buruzko foru lege bat prestatu eta onestea, nafar herritarrek administrazio publikoaren taxutze eta erabakitze prozesuetan parte hartzeko bide izan dadin.

Hori dela eta, hau jakin nahi dugu:

Zertan da eta noiz igorriko du Nafarroako Gobernuak Parlamentura parte-hartze demokratikoari buruzko foru legea?

Iruñean, 2017ko azaroaren 23an

Foru parlamentaria: José Miguel Nuin Moreno